Държавен вестник, бр. 5, 2013 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  5
1. публичните партньори за държавни 
ПЧП и ПЧП на държавни публичноправни 
организации представят годишни отчети за 
изпълнението на договорите за ПЧП пред 
министъра на финансите;
2. кметовете на общини за общински 
ПЧП и ПЧП на общински публичноправни 
организации представят годишни отчети за 
изпълнението на договорите за ПЧП пред 
общинските съвети.
(2) На базата на отчетите по ал. 1, т. 1 
министърът на финансите представя пред 
Министерския съвет годишен отчет относно 
изпълнението на Националната програма за 
ПЧП и Оперативния план.
(3) С цел осъществяване функциите на 
министъра на финансите по чл. 17, ал. 2 от 
закона публичните партньори изпращат копие 
на отчетите по чл. 29, ал. 2 в МФ в 10-дневен 
срок от получаването им.
(4) За целите на отчетността и статисти­
ката на публичните финанси министърът на 
финансите може да изиска от страните по 
договор за ПЧП да представят отчети и друга 
информация, като определи съдържанието, 
формата и срока за представяне. 
Г л а в а  о с м а
РЕГИСТЪР НА ПЧП
Чл. 40. (1) Регистърът на ПЧП по чл. 24, 
ал. 1 от закона, наричан по-нататък „регис­
търа“, се създава и поддържа от МФ.
(2) Регистърът се поддържа като единна 
електронна база данни, които се вписват от 
длъжностни лица, определени от министъра 
на финансите или от съответния публичен 
партньор, съгласно чл. 24, ал. 3 от закона.
Чл. 41. (1) Регистърът съдържа:
1. Националната програма за публично-
частно партньорство и Оперативния план за 
всеки програмен период;
2. общинските проекти за ПЧП и проек­
тите за ПЧП на общинските публичноправни 
организации, включени в програмите за реа­
лизация на общинските планове за развитие;
3. решенията за откриване на процедурите 
за определяне на частен партньор;
4. обявленията за провеждане на процедура 
за определяне на частен партньор;
5. решенията за определяне на частен 
партньор;
6. финансово-икономическите анализи;
7. сключените договори за ПЧП без данни­
те, представляващи търговска или техническа 
тайна;
8. отчета на министъра на финансите относ­
но изпълнението на Националната програма 
за ПЧП и Оперативния план и годишните 
отчети на публичните партньори за изпъл­
нението на договорите за ПЧП;
9. информация за изпълнението на дого­
ворите за ПЧП на публичноправните орга­
низации;
10. допълнителните споразумения за из­
менения или допълнения на сключените 
договори за ПЧП;
11. договорите за продължаване на дого­
ворите за ПЧП с правоприемник;
12. решенията за прекратяване на догово­
рите за ПЧП;
13. становищата на министъра на финансите 
по чл. 18, ал. 6;
14. договорите с външен изпълнител по 
чл. 19, ал. 3 без данните, представляващи 
търговска тайна.
(2) В регистъра не се въвеждат лични данни 
и данни, които представляват класифицирана 
информация.
(3) На вписване подлежат само предвиде­
ните в правилника документи и обстоятелства 
и последвалите промени в тях.
(4) Новите обстоятелства се вписват така, 
че да не бъде засегната информацията, съдър­
жаща се в предходните вписвания.
(5) Заличаването на вписано обстоятелство 
и поправката на допуснати грешки се извърш­
ват по начин, който не води до унищожаване 
или повреждане на информацията, след раз­
решение от МФ по реда на чл. 43.
Чл. 42. (1) Регистърът е публичен.
(2) Достъпът до информацията в регистъра 
е безплатен и свободен и се осигурява чрез 
интернет страницата на МФ.
(3) Публичните партньори, вписващи ин­
формация в регистъра, осигуряват публичен 
достъп до него, като указват връзка към ре­
гистъра чрез поддържаните от тях интернет 
страници.
Чл. 43. (1) Министърът на финансите и 
публичните партньори създават необходимите 
условия за извършване на предвидените впис­
вания и за осъществяването на пряк контрол 
върху дейността по вписване в регистъра.
(2) Действията по вписването в регистъра 
се извършват от длъжностни лица, определени 
със заповед на съответния орган по ал. 1 и след 
получаване на права за служебен достъп от 
МФ. В заповедта се определя и длъжностното 
лице, което ще осъществява пряк контрол 
върху дейността по вписване в регистъра.
(3) Длъжностните лица по ал. 2 отговарят 
за достоверността на въвежданата информа­
ция и за спазването на сроковете за нейното 
въвеждане.
Чл. 44. (1) Регистрирането на съответния 
публичен партньор и предоставянето на права 
за служебен достъп на определените от него 
длъжностни лица, отговорни за въвеждането на 
информацията по чл. 41, се извършва от МФ.